X-Men: Η Πρώτη Γενιά

Πλοκή

Σε ένα στρατόπεδο συγκέντρωσης του Β' Παγκοσμίου Πολέμου στην κατεχώμενη Πολωνία του 1944, ο επιστήμονας Δρ. Κλάους Σμιντ παρατηρεί το νεαρό Έρικ Λέχνσερ να λυγίζει μια μεταλλική πύλη με το μυαλό του όταν το αγόρι αποχωρίζεται τους γονείς του. Στο γραφείο του, ο Σμιντ διατάζει τον Λέχνσερ να μετακινήσει ένα νόμισμα και σκοτώνει τη μητέρα του όταν αδυνατεί να το κάνει. Γεμάτος θλίψη και θυμό, ο Λέχνσερ εκδηλώνει τη μαγνητική του δύναμη, σκοτώνοντας δύο φρουρούς και καταστρέφοντας το δωμάτιο. Εν τω μεταξύ σε μια έπαυλη στην Κομητεί Γουεσττσέστερ της Νέας Υόρκης, ο νεαρός τηλεπαθητικός Τσαρλς Εξέβιερ γνωρίζει τη νεαρή μεταμορφική Ρέιβεν. Περιχαρής που συναντά κάποιον άλλο "διαφορετικό", την προσκαλεί να ζήσει μαζί με την οικογένειά του ως ανάδοχη αδερφή του.
Δεκαοχτώ χρόνια αργότερα, το 1962 ο Λέχνσερ προσπαθεί να εντοπίσει τον Σμιντ, ενώ ο Εξέβιερ αποφοιτά από το Πανεπιστήμιο της Οξφόρδης με διατριβή στη μετάλλαξη. Στο Λας Βέγκας, η αξιωματικός της CIA Μόιρα ΜακΤάγκερτ, μεταμφιεσμένη ως στρίπερ, ακολουθεί τον Συνταγματάρχη Χέντρι στο Hellfire Club, όπου βλέπει τον Σμιντ (τώρα γνωστό ως Σεμπάστιαν Σο), την τηλεπαθητική Έμμα Φροστ, τον Ριπτάιντ και τον Αζέιζελ. Υπό την απειλή του Σο, ο Χέντρι υποστηρίζει την αποστολή πυρηνικών πυραύλων στην Τουρκία και αργότερα σκοτώνεται από τον Σο, ο οποίος έχει τη μετάλλαξη να απορροφά ενέργεια.
Η ΜακΤάγκερτ, ψάχνει τον Εξέβιερ για να ζητήσει τη συμβουλή του σχετικά με τη μετάλλαξη και τον πηγαίνει μαζί με τη Ρέιβεν στη CIA όπου πείθουν το διευθυντή Τζον Μακόουν ότι οι μεταλλαγμένοι υπάρχουν και ο Σο είναι απειλή. Άλλοι αξιωματικοί της CIA προσκαλούν τους μεταλλαγμένους στις μυστικές εγκαταστάσεις "Τομέας Χ". Η ΜακΤάγκερτ και ο Εξέβιερ βρίσκουν το Σο την ώρα που ο Λέχνσερ του επιτίεται. Ο Εξέβιερ σώζει τον Λέχνσερ από πνιγμό ενώ ο Σο δραπετεύει. Ο Εξέβιερ πηγαίνει τον Λέχνσερ στον "Τομέα Χ", όπου γνωρίζουν το νεαρό επιστήμονα Χανκ Μακόι, έναν μεταλλαγμένο με συλλήψιμα πόδια, ο οποίος πιστεύει ότι το DNA της Ρέιβεν μπορεί να είναι η "θεραπεία" για την εμφάνισή τους. Ο Εξέβιερ χρησιμοποιεί τη συσκευή εντοπισμού μεταλλαγμένων του Μακόι, το Σερίμπρο, για να στρατολογήσει μεταλλαγμένους. Μαζί με τον Λέχνσερ στρατολογούν τη στρίπερ Έιντζελ Σαλβαντόρε. Αργότερα τον οδηγό ταξί Αρμάντο Μούνιοζ, τον αιχμάλωτο στρατού Άλεξ Σάμερς και τον Σον Κάσιντι. Δίνουν στους εαυτούς τους τα παρατσούκλια Δαρβίνος, Χάβοκ και Μπάνσι αντίστοιχα ενώ η Ρέιβεν παίρνει το παρατσούκλι Μιστίκ. Ο Εξέβιερ και ο Λέχνσερ προσεγγίζουν επίσης τον Γούλβεριν, ο οποίος απορρίπτει την πρότασή τους.
Όταν η Έμμα Φροστ συναντά ένα στρατηγό της Σοβιετικής Ένωσης, οι Εξέβιερ και Λέχνσερ την αιχμαλωτίζουν και μαθαίνουν το σχέδιο του Σο να ξεκινήσει τον Γ' Παγκόσμιο Πόλεμο και να προκαλέσει την κυριαρχία των μεταλλαγμένων. Εν τω μετακύ, οι Αζέιζελ, Ριπτάιντ και Σο επιτίθενται στον Τομέα Χ, σκοτώνοντας τους πάντες εκτός από τους μεταλλαγμένους και τους ζητά να πάνε μαζί του. Η Έιντζελ δέχεται και όταν οι Χάβοκ και Δαρβίνος αντεπιτίθενται, ο Σο απορροφά την ενεργειακή έκρηξη του Χάβοκ και τη χρησιμοποιεί για να σκοτώσει το Δαρβίνο. Ο Εξέβιερ πηγαίνει τους μεταλλαγμένους στην έπαυλή του για να προπονηθούν. Στη Μόσχα, ο Σο εξαναγκάζει το στρατηγό να του δώσει τους σοβιετικού πυραύλους που βρίσκονται στην Κούβα. Ο Σο, φορώντας ένας κράνος που αποτρέπει τον Εξέβιερ να διαβάσει το μυαλό του, βρίσκεται με το υποβρύχιό του κάτω από το σοβιετικό ναυτικό για να βεβαιωθεί για την άφιξη των πυραύλων.
Η Ρέιν, πιστεύοντας ότι αρέσει στον Μακόι με τη φυσική της μορφή, του λέει να μην χρησιμοποιήσει τη θεραπεία, αλλά της λέει ότι δεν είναι όμορφη η Ρέιβεν προσπαθεί να σαγηνεύσει τον Λέχνσερ παίρνοντας τη μορφή διάφορων γυναικών. Ο Λέχνσερ όμως της λέει ότι είναι όμορφη όπως είναι πραγματικά και τη φιλάει. Ο Μάκοι χρησιμοποιεί πάνω του τη θεραπεία αλλά πηγαίνει στραβά και τον μεταμορφώνει σε ένα μπλε κτήνος. Ο Μακόι πιλοτάρει ένα τζετ για να μεταφέρει τους μεταλλαγμένους και τη ΜακΤάγκερτ. Ο Λέχνσερ χρησιμοποιεί τη δύναμή του για να βγάλει στην επιφάνεια το υποβρύχιο του Σο και το ξεβράζει σε ενα κοντινό νησί. Κατά τη διάρκεια της μάχης που θα ακολουθήσει, ο Λέχνσερ παίρνει το κράνος του Σο, επιτρέποντας στον Εξέβιερ να ακινητοποιήσει τον Σο. Ο Λέχνσερ λέει στον Σο ότι συμφωνεί με τις απόψεις του σχετικά με τους μεταλλαγμένους αλλά για να εκδικηθεί το θάνατο της μητέρας του, τον σκοτώνει.
Φοβούμενοι τους μεταλλαγμένους, τόσο ο αμερικανικός όσο και ο σοβιετικός στόλος εξαπολύουν πυραύλους εναντίον τους. Ο Λέχνσερ όμως τους γυρίζει πίσω και τους στέλνει πάνω τους. Ο Εξέβιερ αποτρέπει τον Λέχνσερ από το να καταστρέψει τους στόλους, αλλά όταν η ΜακΤάγκερτ αρχίζει να τον πυροβολέι, μια σφαίρα χτυπάει τον Εξέβιερ στην σπονδυλική του στήλη. Ο Λέχνσερ φεύγει με τους Έιντζελ, Ριπτάιντ, Αζέιζελ και Μιστίκ. Ο Εξέβιερ και οι υπόλοιποι μεταλλαγμένοι επιστρέφουν στην έπαυλη, η οποία θα λειτουργεί πλέον ως σχολείο. Η ΜακΤάγκερτ υπόσχεται στον Εξέβιερ να μην αποκαλύψει ποτέ την τοποθεσία τους και φιλιούνται. Σε μια συνέλευση στα γρφεία της CIA, η ΜακΤάγκερτ τους λέει ότι δεν έχει καμία σαφή μνήμη των πρόσφατων γεγονότων. Ο Λέχνσερ αργότερα ελευθερώνει τη Φροστ και αποκαλεί τον εαυτό του "Μαγκνέτο".

Ανάπτυξη

Κατά τη διάρκεια της παραγωγής του X-Men 2 (2003), η παραγωγός Λόρεν Σούλερ Ντόνερ σκέφτηκε την ιδέα μιας ταινίας που θα εστίαζε στους X-Men στο νεαρό της ηλικίας τους. Το κόνσεπτ πήρε ζωή κατά τη διάρκεια παραγωγής του X-Men: Η Τελική Αναμέτρηση (X-Men: The Last Stand, 2006). Ένας από τους σεναριογράφους του X-Men 3, ο Ζακ Πεν προσελήφθη να γράψει και να σκηνοθετήσει αλλά το πρότζεκτ δεν προχώρησε. Αργότερα το 2007, εξήγησε ότι η αρχική ιδέα ήταν να κάνουμε ένα spin-off των X-Men, με νέους σε ηλικία χαρακτήρες. Αλλά κάποιος έδωσε μια πολύ ενδιαφέρουσα ιδέα... Ήταν ο Μάικ Χαμόι, που δουλέψαμε μαζί στο 'Χ3'. Σκέφτηκε το πως να κάνουμε το νέο X-Men το οποίο δεν είναι αυτό που περιμένατε.
Αφού ο παραγωγός Σάιμον Κίνμπεργκ διάβασε τη σειρά κόμικ X-Men: First Class, πρότεινε στην 20th Century Fox να το μεταφέρουν στη μεγάλη οθόνη. Ωστόσο, ο Κίνμπεργκ δεν ήθελε να ακολουθήσει πιστά το κόμικ καθώς πίστευε ότι δεν ήταν αρκετα φρέσκο όσο αναφορά τις ιστορίες που έχει να πει και επίσης γιατί οι παραγωγοί ήθελαν εισάγουν νέους χαρακτήρες. Η Σούλερ Ντόνερ είπε ότι πρότζεκτ θα έπαιρνε το πράσινο φως να ξεκινήσει παραγωγή αν η ταινία X-Men Origins: Magneto αποκδεικνυόταν επιτυχημένη Το 2008 προσελήφθη ο Τζος Σουάρτς για να γράψει το σενάριο, απορρίπτοντας την πιθανότητα να σκηνοθετήσει. Η Fox προσέγγισε τον Οκτώβριο του 2009, τον Μπράιαν Σίνγκερ, σκηνοθέτη των X-Men (2000) και X-Men 2 (2003). Ο Σουάρτς αργότερα είπε ότι ο Σίνγκερ απέρριψε το σενάριό του γιατί ήθελε να κάνει ένα διαφορετικό είδος ταινίας και προτίμησε να γράψει το δικό του σενάριο μαζί με τον Τζέιμι Μος. Εκτός από τον Μος, ο Άσλεϊ Έντουαρντ Μίλερ και ο Ζακ Στεντζ ανέλαβαν να κάνουν αλλαγές στο σενάριο. Ο Μίλερ το σύγκρινε τονικά με τις δύο πρώτες ταινίες του Σίνγκερ. 
Το Μάρτιο του 2010, ο Σίνγκερ αποχώρησε από το πρότζεκτ ως σκηνοθέτης αλλά παρέμεινε ως παραγωγός. Οι παραγωγοί σκέφτηκαν αρκετούς πιθανούς σκηνοθέτες, αλλά δεν θεώρησαν πιθανό τον Μάθιου Βον επειδή ξεκίνησε να δουλεύει πάνω στο X-Men 3 και μετά αποχώρησε. Αφού είδε την ταινία Kick-Ass (2010) του Βον, ο Κίνμπεργκ αποφάσισε να επικοινωνήσει με τον Βον. Το Μάιο του 2010, ο ανακοινώθηκε επίσημα ο Βον ως αντικαταστάτης του Σίνγκερ. Μετά την πρόσληψή του, η Fox ανακοίνωσε την ημερομηνία κυκλοφορίας της ταινίας στις 3 Ιουνίου 2011 Ο Βον επιμελήθηκε και το σενάριο μαζί με την παρτενέρ του Τζέιν Γκόλντμαν.

Γυρίσματα

Τα γυρίσματα της ταινίας ξεκίνησαν στις 31 Αυγούστου 2010, στην Οξφόρδη της Αγγλίας. Στη συνέχεια η παραγωγή μεταφέρθηκε στα Pinewood Studios, στη Τζόρτζια τον Οκτώβριοκαι στη Λουιζιάνα της Νότιας Καρολίνα Συμπληρωματικά γυρίσματα πραγματοποιήθηκαν στη Ρωσία.

Box office

Ο προϋπολογισμός της ταινίας είναι 160 εκατομμύρια δολάρια. Έκανε άνοιγμα στην 1η θέση με 56 εκατομμύρια δολάρια το πρώτο σαββατοκύριακο. Oι συνολικές εισπράξεις στο αμερικανικό box office έφτασαν τα 146,4 εκατομμύρια δολάρια, ενώ στον υπόλοιπο κόσμο συγκέντρωσε 207,2 εκατομμύρια δολάρια. Παγκοσμίως απέφερε 353,6 εκατομμύρια δολάρια. Σε σύγκριση με τις υπόλοιπες ταινίες της σειράς το X-Men: Η Πρώτη Γενιά έκανε το δεύτερο χαμηλότερο άνοιγμα μετά την πρώτη ταινία της σειράς, X-Men (2000) και καταλαμβάνει την 6η θέση τόσο στο αμερικανικό box office όσο και παγκοσμίως.